# E L Ő T E R J E S Z T É S

Szigethalom Város Önkormányzat Képviselő-testületének

2025. augusztus 29-én 8 órakor tartandó

*nyilvános, rendkívüli ülésére*

**Tárgy:** Nobilis Humán Szolgáltató Cinege Bölcsőde szakmai programjának elfogadása

**Előadó**: Fáki László polgármester

**Készítette:** Takács Lajos igazgatási irodavezető, Balogh Szilvia aljegyző

**Ellenőrizte:** dr. Stiebel Viktória jegyző

**Tisztelt Képviselő-testület!**

1. A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeirőlszóló 15/1998 (IV. 30.) 41. § (2) bekezdés alapján jogszabályi előírás, hogy a nevelési intézménynek minden telephelyére kiterjedő szakmai programmal kell rendelkeznie. Jelenleg a Cinege Bölcsőde vonatkozásában ez a működési engedély kiadásának feltétele. A működési engedély kiadását jelenleg akadályozza, hogy a képviselő-testület még nem hagyta jóvá az intézményvezető által elkészített szakmai programot.

Anyagi oldalról azért fontos, hogy haladéktalanul döntés szülessen az ügyben, mert a bölcsődét szeptember elején tervezte a fenntartó megnyitni. A munkaerő már felvételre került, a munkabért már betervezte a költségvetés.

Azonban a normatív támogatásra csak a működési engedély kiadását követően jogosult az intézmény.

Társadalmi szempontból pedig a már felvételt nyert gyermekek családjai is a szeptember eleji kezdéshez igazították a mindennapjaikat.

Kérem a T. Képviselő-testületet, hogy a következő határozati javaslatot fogadja el.

**Határozati javaslat**

Szigethalom Város Önkormányzat Képviselő-testülete úgy dönt, hogy a Cinege Bölcsőde működési engedélyezése és a bölcsőde szakszerű működtetése érdekében a Nobilis Humán Szolgáltató - a Szigethalmi Polgármesteri Hivatalban SZPMH/22931-1/2025 iktatószámon nyilvántartott – szakmai programját elfogadja.

Felelős: Fáki László polgármester

Határidő: 2025. augusztus 29.

Szigethalom, 2025. augusztus 28.

**Fáki László sk.**

**polgármester**

Melléklet:

* SZPMH/22931-1/2025 Nobilis Humán Szolgáltató szakmai programja