# E L Ő T E R J E S Z T É S

Szigethalom Város Önkormányzat Képviselő-testületének

2025. augusztus 29-én 8 órakor tartandó

*nyilvános, rendkívüli ülésére*

**Tárgy:** Versenyképes Járások Program – Konzorciumi együttműködési megállapodás

**Előadó**: Fáki László polgármester

**Készítette:** Balogh Szilvia, aljegyző

**Ellenőrizte:** dr. Stiebel Viktória jegyző

**Tisztelt Képviselő-testület!**

Magyarország Kormánya Versenyképes Járások Programra benyújtandó pályázat megvalósítása céljából Délegyháza, Dunaharaszti, Dunavarsány, Halásztelek, Majosháza, Szigethalom, Szigetszentmiklós, Taksony és Tököl Önkormányzatok (továbbiakban: Szigetszentmiklósi Járáshoz tartozó önkormányzatok)együttesen úgy nyilatkoztak, hogy konzorciumi megállapodás keretében, Dunaharaszti Önkormányzat gesztorálásában részt kívánnak venni a járási szinten elérhető 500.000.000,- Ft összeg erejéig megvásárolható **mobil sebességmérő kamera és készülékház, valamint járőrautó eszközbeszerzésében**.

A fejlesztési célt a Járási Fejlesztési Fórum támogatta, de a benyújtott, összesen 435.321.265 Ft igény helyett max. 250.000 Ft támogatással. A Konzorcium tagjai vagy tagjainak egy része – meghatalmazott képviselőjük útján - a Versenyképes Járások Program keretében **4034917282** azonosító számon regisztrált fejlesztési igényt nyújtott be/nyújtottak be, amely tekintetében a Közigazgatási és Területfejlesztési Minisztérium a főispán útján tájékoztatta a Konzorcium meghatalmazott képviselőjét arról, hogy egyedi támogatási igényt nyújthatnak be a regisztrált fejlesztési igény – vagy annak Támogató által engedélyezett módosítása – szerinti tevékenységek megvalósítása érdekében.

A Támogatási igény támogatása esetén a támogatói okirat mindenkor hatályos szövege szerinti támogatott tevékenység megvalósítására a Konzorcium tagjai a mellékelt konzorciumi együttműködési megállapodást kötik.

Kérem a T. Képviselő-testületet, hogy a konzorciumi együttműködési megállapodás aláírásához szükséges következő határozati javaslatot fogadja el.

HATÁROZATI JAVASLAT

**……/sz. Kt. határozat**

Szigethalom Város Önkormányzat Képviselő-testülete úgy dönt, hogy a Versenyképes Járások Program keretében a 4034917282. számú „Támogatói Döntés” értelmében 250.000.000.- Ft, azaz kettőszázötvenmillió forint vissza nem térítendő támogatásban részesülő, **mobil sebességmérő kamera, fantomkamera és készülékház, valamint járőrautó eszközbeszerzése** Szigetszentmiklósi Járásban, Dunaharaszti Önkormányzat gesztorálásában tárgyú pályázat megvalósításához szükséges, mellékelt „Konzorciumi Együttműködési Megállapodást” elfogadja, egyidejűleg felhatalmazza Fáki László polgármestert annak aláírására.

Felelős: Fáki László polgármester

Határidő: 2025. szeptember 10.

Szigethalom, 2025. augusztus 28.

**Fáki László sk.**

**polgármester**